gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl es gl gl gl gl gl gl gl gl gl gl gl gl gl gl gl gl gl gl pt gl gl gl gl gl pt gl gl es gl gl fr en gl ceb en gl ca gl gl gl gl gl en pt ca gl gl gl
Os bombeiros conseguen controlar o incendio do suroeste de Francia - G24
O incendio está controlado, pero non extinguido
O Goberno francés pecha o acceso a moitas áreas forestais
Os bombeiros franceses contaron co apoio de colegas de toda Europa
G24.gal 14/08/2022 14:26 Última actualización 14/08/2022 20:59
O traballo conxunto dos bombeiros franceses, e dos enviados por outros países europeos, conseguiu controlar o incendio máis grande que sufriu Francia nos últimos anos. O lume arrasou 7.400 hectáreas na zona da Gironda, nos arredores de Bordeos, e unha superficie aínda por determinar entre Nantes e Rennes.
Máis de mil bombeiros están preparados para reaccionar rapidamente
"Este sábado pola tarde o incendio quedou controlado, pero iso non quere dicir que estea apagado. Onte e esta mañá tivemos casos en que o lume reapareceu con forza, así que distribuímos todos os nosos recursos para poder reaccionar rapidamente", di Jean Francois Gouy, responsable dun dos equipos de bombeiros de Francia.
A ameaza pode vir agora dos ventos e as tormentas secas
Os máis de mil bombeiros que permanecen no suroeste francés temen agora os ventos de ata cincuenta quilómetros por hora, que poden reactivar o lume, e a caída de raios propios das tormentas secas previstas. "A chuvia vai ser lixeira esta mañá. Sempre lle recordo á xente que a humidade é unha fortaleza cando loitamos contra incendios. As condicións climáticas son extremas, máis de trinta graos, o vento vai e vén. É moi complicado", engade Jean Francois Gouy.
Polo menos 1.600 veciños da zona afectada polos lumes xa puideron volver ás casas
O lume queimou ducias de edificacións e obrigou a evacuar arredor de dez mil persoas en toda Francia, das que 1.600 xa puideron volver aos seus domicilios.
"Dá medo, digan o que digan. Teño visto moitos incendios, lumes nas casas, pero nunca nos páramos, nunca vin algo coma isto", asegura Jean Louis, xubilado e veciño da zona afectada.
As autoridades francesas decidiron pechar temporalmente o acceso a algunhas áreas forestais para evitar o perigo de novos incendios.
Os helicópteros contra o lume combaten as lapas máis inaccesibles
Os axentes da UIFO investigan a orixe e a autoría dos incendios forestais
Comeza a recuperación da Serra do Courel arrasada polos lumes
Comeza a recuperación de terreos arrasados polos incendios no Courel
Contido con Xeográficas Mundo .
Macron contra o gasoduto polos Pireneos: "É Francia a que hoxe exporta gas a España"
A escritora francesa Annie Ernaux, premio Nobel de Literatura 2022
Pionyang proba dous novos tipos de mísiles en plena escalada da tensión en Corea
Un expolicía mata máis de 30 persoas nunha gardería de Tailandia
Síguenos en redes sociais
Aviso legal e Política de Privacidade